- Cătălina Ponor a devenit mamă pentru a doua oară!
- Fosta mare campioană de gimnastică a născut tot un băieţel
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Cătălina Ponor a devenit mamă pentru a doua oară! Fosta mare gimnastă a născut un băieţel. Ea şi soţul Bogdan Jianu mai au un băieţel.
Reacţiile au început să curgă imediat. Printre persoanele care au trimis rapid comentarii se numără Andreea Răducan şi Diana Bulimar.
Cătălina Ponor a devenit mamă pentru a doua oară! Prima imagine cu bebeluşul şi prima reacţie a campioanei
"Bine ai venit în această lume și în familia noastră, micut soare! A doua noastră medalie este aici 🥇🥇
Mami, tati @bogdan_ristea_jianu și fratele tău mai mare te iubesc până la Lună și înapoi ❤️🥰👶", a scris Cătălina Ponor pe Instagram.
"Felicitări, Cătă!🤍", a scris Diana Bulimar. Andreea Răducan a trimis inimioare.
Cătălina Ponor deţine 3 medalii olimpice de aur şi 8 medalii europene de aur. Ea a mai obţinut multe alte medalii de argint şi bronz în carieră.
Cătălina Ponor s-a cununat religios şi şi-a botezat primul fiu în vara anului trecut
View this post on Instagram
A post shared by Catalina Ponor OLY Official (@catalina_ponor)
Cătălina Ponor s-a cununat religios şi şi-a botezat fiul, pe Vlăduţ, în vara anului trecut. Fostele sale colege din echipa naţională de gimnastică, Andreea Răducan, Monica Roşu şi Sandra Izbaşa au fost alături de Cătălina Ponor în această zi mare.
Cătălina Ponor s-a cununat religios pe 8 iulie 2023 cu Bogdan Jianu. Cei doi erau deja cununaţi civil. Tot în aceeaşi zi, ei au făcut botezul fiului lor, Vlăduţ.
Octavian Bellu şi Mariana Bitang au fost şi ei prezenţi la dubla ceremonie şi la petrecere. Cătălina Ponor și Bogdan Jianu şi-au unit destinele în faţa Domnului la o biserică din Manasia, județul Ialomița. Tot aici a avut loc şi botezul fiului lor, în aceeaşi zi.
Între Cătălina Ponor şi soţul ei, Bogdan Jianu, e o diferenţă de vârstă de 18 ani, dar acest lucru nu are nicio importanţă în relaţia lor, cei doi înţelegându-se de minune.
"E vremea să sărbătorim! Casă de piatră, Cătălina și Bogdan", scria Andreea Răducan pe Instagram, după cununia religioasă a Cătălinei Ponor cu Bogdan Jianu şi după botezul fiului celor doi, Vlad.
Cătălina Ponor s-a cununat civil în vara lui 2022
Cătălina Ponor (35 de ani) s-a cununat civil în vara anului trecut cu Bogdan Jianu (53 de ani), regizorul care este cu 18 ani mai în vârstă decât tripla campioană olimpică a României. Fosta mare gimnastă și partenerul său și-au unit destinele la Primăria Constanța.
Cătălina a anunțat că a fost cerută de soție de Bogdan încă din timpul pandemiei.
"Azi am avut cea mai mare surpriză din viața mea! I-am zis DA bărbatului cu care vreau să-mi petrec tot restul vieții. Te iubesc, Bogdan", a fost mesajul postat de Cătălina Ponor în urmă cu ceva timp, însoțit de o fotografie cu superbul inel de logodnă.
Cătălina Ponor a fost inclusă în Gymnastics Hall of Fame
Cătălina Ponor, triplă campioană olimpică şi participantă la trei ediţii de Jocuri Olimpice, a fost inclusă în Gymnastics Hall of Fame.
La ceremonia de la Oklahoma, la care Cătălina Ponor nu a participat, printre invitaţii de onoare s-a numărat şi Daniela Silivaş (în International Gymnastics Hall of Fame din 2002).
Cu prilejul celei de-a 25-a ceremonii anuale a International Gymnastics Hall of Fame (IGHOF), Ponor a intrat în galeria celor care au contribuit la dezvoltarea gimnasticii alături de Tatiana Gutsu (Ucraina), Fabian Hambuechen (Germania) şi Chelsie Memmel (SUA), a anunţat Federaţia Română de Gimnastică.
La această ediţie au mai fost oferite Ordinul Internaţional de Merit IGHOF 2022 familiilor lui George Nissen (SUA, postum), fondatorul companiei Nissen Gymnastics Equipment Company şi a istoricului de gimnastică Rome Milan (SUA, postum).
Cătălina Ponor este cel de-al 12-lea reprezentant al gimnasticii româneşti inclus în International Gymnastics Hall of Fame. Înaintea sa fiind primiţi în galeria legendelor gimnasticii: Nadia Comăneci (1993), Bela Karolyi (1997), Ecaterina Szabo (2000), Teodora Ungureanu (2001), Daniela Silivaş (2002), Simona Amânar (2007), Octavian Bellu (2009), Lavinia Miloşovici (2011), Gina Gogean (2013), Aurelia Dobre (2016) şi Andreea Răducan (2018).
În 2004, la Atena, Ponor a câştigat 3 medalii de aur la Jocurile Olimpice (cu echipa, la bârnă şi la sol) performanţă care a mai fost reuşită doar de Daniela Silivaş în 1988, iar în 2016, la JO de la Rio de Janeiro a fost portdrapelul delegaţiei României la ceremonia de deschidere. În palmaresul său se regăsesc 18 medalii la Jocurile Olimpice, Campionatele Mondiale şi Campionatele Europene.